smcproject/ml-wiki-sentences huggingface dataset:
ചിത്രശാല (തൻ‌ബെർ‌ജിയ ഗ്രാൻ‌ഡിഫ്ലോറ) ശിവാജി പാർക്കിലെ പുഷ്പ മുകുളം Walkway at Shivaji park Children's play area at shivaji park Amphi theater at Shivaji Park in Visakhapatnam Bench at Shivaji Park അവലംബം
ശിവാനന്ദ സരസ്വതി ഇംഗ്ലീഷ് വിലാസം https://ml.wikipedia.org/wiki/Sivananda_Saraswati
ഹൈന്ദവ ആചാര്യനായ ശിവാനന്ദ സരസ്വതി തമിൾനാടിലെ തിരുനെൽവേലിയിൽ (സെപ്റ്റംബർ 8, 1887 – ജൂലൈ 14, 1963) ജനിച്ചു.
വൈദ്യശാസ്ത്രത്തിൽ പഠനം പൂർത്തിയാക്കിയശേഷം അദ്ദേഹം മലയയിൽ സേവനമനുഷ്ടിച്ചു.
ഡിവൈൻ ലൈഫ് ഓഫ് സൊസൈറ്റി എന്ന സംഘടനയുടെ സ്ഥാപകനായ അദ്ദേഹം ഏതാണ്ട് 200ഓളം യോഗയെകുറിച്ചുള്ള പുസ്തകങ്ങളുടെ രചിയിതാവാണ്.
ഗംഗ തീരത്തിനടുത്തായി അദ്ദേഹം ശിവാനന്ദ എന്ന പേരിൽ ഒരു ആശ്രമം നിർമ്മിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ ശിവാനന്ദ ശ്രമം ഋഷികേശ് Archived 2013-10-26 at the Wayback Machine .
ഡിവൈൻ സൊസൈറ്റി ഒഫ് ലൈഫ് സ്വാമി ശിവാനന്ദ ഓപ്പൺ ഡയറക്റ്ററി പ്രൊജക്റ്റിൽ
ശിവാനി ഭായ്
ശിവാനി ഭായ് (ജനനം: മേയ് 26) മലയാളം, തെലുങ്ക്, തമിഴ് എന്നീ ഭാഷകളിലെ സിനിമകളിൽ അഭിനയിക്കുന്ന ഒരു ഇന്ത്യൻ ചലച്ചിത്ര നടിയും മോഡലും അവതാരികയുമാണ്.
അറ്റ്ലസ് ജ്വല്ലറിയുടെ പരസ്യത്തിലൂടെ ക്യാമറയെ ആദ്യമായി അഭിമുഖീകരിച്ച ശിവാനി മമ്മൂട്ടിയുടെ സഹോദരിയുടെ വേഷത്തിൽ അണ്ണൻ തമ്പി എന്ന ചിത്രത്തിലൂടെ സിനിമയിലേയ്ക്ക് അരങ്ങേറ്റം നടത്തി.
2009 ൽ തന്റെ മൂന്നാമത്തെ മലയാള ചിത്രമായ രഹസ്യ പോലീസിൽ ജയറാമിൻറെ നായികയായി അഭിനയിച്ചു.
ഈ ചിത്രം ബോക്സ് ഓഫീസിൽ യാതൊരു ചലനങ്ങളുമുണ്ടാക്കിയില്ലെങ്കിലും ഭാഗ്യവശാൽ ശിവാനി എന്ന നടി ശ്രദ്ധിക്കപ്പെട്ടു.
അവരുടെ രണ്ടാമത്തെ ചിത്രം സുരേഷ് ഗോപിയോടൊപ്പം അഭിനയിച്ച ബുള്ളറ്റ് ആയിരുന്നു.
ചിത്രത്തിലെ രണ്ടാം നായികയായ വർഷയുടെ വേഷത്തിലാണ് ശിവാനി അഭിനയിച്ചത്.
അവലംബം ↑ ↑ {{ cite web }} :  CS1 maint: archived copy as title ( link ) ↑ ↑ ↑
ശിവാജി പാർക്ക്, മുംബൈ
മുംബൈയിലെ ദാദറിൽ സ്ഥിതി ചെയ്യുന്ന ഒരു പൊതു പാർക്കാണ് ചത്രപതി ശിവാജി മഹാരാജ് പാർക്ക്.
ശിവാജി പാർക്ക് എന്നാണ് പരക്കെ അറിയപ്പെടുന്നത്.
മുംബൈ നഗരത്തിലെ ഏറ്റവും വലിയ ഉദ്യാനമാണിത്.
ആസാദ് മൈദാൻ, ആഗസ്ത് ക്രാന്തി മൈദാൻ ( ഗോവാലിയ ടാങ്ക് ) മുതലായവയെ പോലെ, ചരിത്രപരവും സാംസ്കാരികവുമായ പ്രാധാന്യമുള്ള സ്ഥലമാണിത്.
സ്വാതന്ത്ര്യത്തിന് മുമ്പും ശേഷവും രാഷ്ട്രീയവും സാമൂഹികവുമായ അനവധി സമ്മേളനങ്ങൾ ഇവിടെ നടന്നിട്ടുണ്ട്.
112,937 ചതുരശ്ര മീറ്റർ (27.907 ഏക്കർ) വിസ്തീർണ്ണമുള്ള ഈ പാർക്ക് ഇന്ത്യൻ ക്രിക്കറ്റിന്റെ തൊട്ടിൽ എന്നും അറിയപ്പെടുന്നു.
സ്പോർട്സ് കരിയറിൽ മികവ് തെളിയിക്കാൻ കായികതാരങ്ങളെയും സ്പോൺസർമാരെയും സഹായിക്കുന്നതിനുള്ള ഒരു നല്ല വേദിയായി ശിവാജി പാർക്ക് പരിഗണിക്കപ്പെടുന്നു.
ക്രിക്കറ്റിൽ നെറ്റ് പ്രാക്റ്റീസ് സൗകര്യം, ടെന്നീസ് കോർട്ട്, സ്കേറ്റിംഗ് റിങ്ങ്, മല്ലാഖമ്പ് പരിശീലനത്തിനുള്ള സ്ഥലം തുടങ്ങിയവ ഈ പാർക്കിലുണ്ട്.
പാർക്കിന്റെ ആന്തരിക ചുറ്റളവ് 1.17 കിലോമീറ്റർ ആണ് (0.73 മൈൽ).
മൈതാനത്തിന്റെ ആകെ വിസ്തീർണ്ണം 112,937 ചതുരശ്ര മീറ്റർ (27.907 ഏക്കർ) ആണ്.
ഇതിന്റെ പകുതിയോളം വിവിധ ക്ലബ്ബുകളുടെയും മറ്റും അധീനതയിലാണ് .
ശിവാജി പാർക്ക് ജിംഖാന, ബംഗാൾ ക്ലബ്ബ് തുടങ്ങി 31-ഓളം സംഘടനകൾ ഇവിടെ പ്രവർത്തിക്കുന്നു.
ശേഷിക്കുന്ന ഭാഗം കായികവിനോദങ്ങൾക്കും മറ്റുമായി പൊതുജനങ്ങൾക്ക് ലഭ്യമാണ്.
പാർക്കിലേക്കുള്ള പ്രധാന പ്രവേശന കവാടം കിഴക്കുഭാഗത്താണ്.
ഈ വഴി കാൽനടയാത്രക്കാർക്ക് മാത്രമായി പരിമിതപ്പെടുത്തിയിരിക്കുന്നു.
1925 ൽ ബ്രിട്ടീഷുകാരുടെ കാലത്ത് ബോംബെ മുനിസിപ്പൽ കോർപ്പറേഷൻ സ്ഥാപിച്ചതാണ് ഈ പാർക്ക്.
1927 വരെ ഈ സ്ഥലത്തിന് മാഹിം പാർക്ക് എന്നറിയപ്പെട്ടിരുന്ന ഈ പാർക്കിന് മുനിസിപ്പൽ കൗൺസിലർ അവന്തിക ഗോഖലെയുടെ നിർദ്ദേശപ്രകാരം ഛത്രപതി ശിവാജിയുടെ പേര് നൽകി.
ദാദർ ഹിന്ദു ജിംഖാന എന്ന പേരിൽ അറിയപ്പെടുന്ന ശിവാജി പാർക്ക് ജിംഖാന 1927 ലാണ് ഇവിടെ ആദ്യത്തെ ടെന്നീസ് കോർട്ട് തുറന്നത്.
1931 നവംബറിൽ അതിന്റെ പവലിയനും ഉദ്ഘാടനം ചെയ്തു.
ബ്രിട്ടീഷ് ഭരണകാലത്ത് സ്വാതന്ത്ര്യ സമര സേനാനികളുടെ കൂട്ടായ്മയ്ക്കു പുറമേ, 1947 ൽ സ്വാതന്ത്ര്യത്തിന് ശേഷം ശിവാജി പാർക്ക് സംയുക്ത മഹാരാഷ്ട്രാ പ്രക്ഷോഭത്തിലെ പ്രധാന ശക്തികേന്ദ്രമായിരുന്നു.
1960 ൽ ഇപ്പോഴത്തെ മഹാരാഷ്ട്ര സംസ്ഥാനത്തിന് രൂപം നൽകിയത് ഈ പ്രക്ഷോഭമായിരുന്നു.
ആ കാലഘട്ടത്തിൽ പ്രമുഖ എഴുത്തുകാരനും, നാടകകൃത്തും, കവിയുമായിരുന്ന ആചാര്യ പ്രഹ്ലാദ് കേശവ് ആത്രേ ഈ പ്രസ്ഥാനത്തെ നയിച്ചു.
ലക്ഷക്കണക്കിന് ജനക്കൂട്ടത്തെ ഈ പാർക്കിൽ അഭിസംബോധന ചെയ്ത്, "ലോർഡ് ഓഫ് ശിവാജി പാർക്ക്" എന്ന പേരിൽ അദ്ദേഹം അറിയപ്പെട്ടു.
ശിവസേനയുടെ രാഷ്ട്രീയ സമ്മേളനങ്ങൾ ഇവിടെ പതിവായി നടന്നിരുന്നു.
കൂടാതെ മറ്റു പല രാഷ്ട്രീയ റാലികളും നടന്നിട്ടുണ്ട്.
നിശ്ശബ്ദ വിപ്ലവമായി പ്രഖ്യാപിച്ചു.
2009 സെപ്തംബറിൽ രാഷ്ട്രീയ റാലികളുടെ ശബ്ദമലിനീകരണത്തെക്കുറിച്ച്  സമർപ്പിക്കപ്പെട്ട പൊതു താൽപ്പര്യ ഹർജിയെ തുടർന്ന് 2010 മെയ് മാസത്തിൽ ബോംബെ ഹൈക്കോടതി ഈ പ്രദേശത്തെ ശബ്ദരഹിത മേഖലയായി പ്രഖ്യാപിച്ചു .
ശിവസേന നേതാവ് ബാൽ ഠാക്കറേയുടെ ഭൗതികശരീരം ദഹിപ്പിച്ചത് ഈ പാർക്കിൽ ആയിരുന്നു.
ശിവാലയ ഓട്ടം
മകരം , കുംഭം എന്നീ മാസങ്ങളുടെ മധ്യത്തിൽ  ഹൈന്ദവരുടെ ആഘോഷമായ ശിവരാത്രിയോടനുബന്ധിച്ച് നടത്തപ്പെടുന്ന ഒരു ആചാരമാണ്‌ ശിവാലയ ഓട്ടം അഥവാ ചാലയം ഓട്ടം .
ശിവരാത്രി നാളിൽ ദ്വാദശ രുദ്രന്മാരെ വണങ്ങുക എന്നതാണ്‌ ഈ ആചാരത്തിന്റെ സവിശേഷത.
തമിഴ്നാട്ടിലെ കന്യാകുമാരി ജില്ലയിൽ വിളവൻ‌കോട്, കൽക്കുളം താലൂക്കുകളിലായുള്ള 12 ശിവക്ഷേത്രങ്ങളിൽ ഒരു രാത്രിയും ഒരു പകലും കൊണ്ട് നടത്തുന്ന ദർശനമാണിത്.
മഹാഭാരത കഥയുമായി ബന്ധപ്പെട്ടാണ്‌ ശിവാലയഓട്ടത്തിനുപിന്നിലുള്ള ഐതിഹ്യം നിലനിൽക്കുന്നത്.
ധർമ്മപുത്രൻ നടത്തിയ യാഗത്തിൽ പങ്കെടുക്കുവാൻ ശ്രീകൃഷ്ണന്റെ നിർദ്ദേശപ്രകാരം വ്യാഘ്രപാദമുനിയെ കൂട്ടിക്കൊണ്ടുവരുവാൻ ഭീമസേനൻ പോയി.
കടുത്ത ശിവഭക്തനായ വ്യാഘ്രപാദൻ തന്റെ തപസ്സിളക്കിയ ഭീമനെ ആട്ടിപ്പായിച്ചു.
ശ്രീകൃഷ്ണൻ നൽകിയ 12 രുദ്രാക്ഷങ്ങളുമായി ഭീമൻ വീണ്ടും തിരുമലയിൽ തപസ്സനുഷ്ഠിക്കുകയായിരുന്ന വ്യാഘ്രപാദനു സമീപമെത്തി.
മുനി കോപിതനായി ഭീമനുനേരെ തിരിയുകയും ഭീമൻ പിന്തിരിഞ്ഞ് ഗോവിന്ദാ...
ഗോപാലാ.......
എന്നു വിളിച്ച് ഓടൻ തുടങ്ങുകയും ചെയ്തു.
മുനി ഭീമന്റെ സമീപമെത്തുമ്പോൾ ഭീമൻ അവിടെ ഒരു രുദ്രാക്ഷം നിക്ഷേപിക്കും.
അപ്പോൾ അവിടെ ഒരു ശിവലിംഗം ഉയർന്നുവരികയും ചെയ്യും.
മുനി അവിടെ പൂജ നടത്തുമ്പോൾ ഭീമൻ മുനിയെ വീണ്ടും യാഗത്തിനു പോകാൻ പ്രേരിപ്പിക്കാൻ ശ്രമിക്കും.
മുനി വീണ്ടും ഭീമന്റെ പുറകേ പോകുമ്പോൾ ഭീമൻ വീണ്ടും വീണ്ടും രുദ്രാക്ഷങ്ങൾ നിക്ഷേപിക്കുകയും ചെയ്യും.
അങ്ങനെ 11 രുദ്രാക്ഷങ്ങളും നിക്ഷേപിക്കുകയും ശിവലിംഗങ്ങൾ ഉയർന്നു വരികയും ചെയ്തു.
ഒടുവിൽ 12-ആമത്തെ രുദ്രാക്ഷം നിക്ഷേപിച്ച സ്ഥലത്ത് ശ്രീകൃഷ്ണൻ  പ്രത്യക്ഷപ്പെട്ട് വ്യാഘ്രപാദന്‌ ശിവനായും ഭീമന് വിഷ്ണുവായും ദർശനം നൽകുകയും ചെയ്തു.
അങ്ങനെ ഇരുവർക്കും ശിവനും വിഷ്ണുവും ഒന്നെന്ന് വ്യകതമായി.
അദ്ദേഹം പിന്നീട് ധർമ്മപുത്രന്റെ യാഗത്തിൽ പങ്കുകൊണ്ടു.
ഭീമൻ രുദ്രാക്ഷം നിക്ഷേപിച്ചതിന്റെ ഫലമായി സ്ഥപിതമായ 12 ശിവക്ഷേത്രങ്ങളിലാണ്‌ ശിവാലയ ഓട്ടം നടക്കുന്നത്.
കന്യാകുമാരി ജില്ലയിൽ നൂറ്റാണ്ടുകൾക്ക് മുൻപ് നിലനിന്ന ശൈവ അനുഷ്ഠാനരീതികളുടെ പിന്തുടർച്ചയാണ്‌ ശിവാലയ ഓട്ടമെന്ന് ചരിത്രകാരന്മാർ അഭിപ്രായപ്പെടുന്നു.
തിരുമല, തിക്കുറുശ്ശി, തൃപ്പരപ്പ്, തിരുനന്ദിക്കര, പൊന്മന, പന്നിപ്പാകം, കൽക്കുളം, മേലാങ്കോട്, തിരുവിടയ്ക്കോട്, തിരുവിതാംകോട്, തൃപ്പന്നികോട്, തിരുനട്ടാലം എന്നിവയാണ്‌ 12 ശിവാലയ ക്ഷേത്രങ്ങൾ.
70 കിലോമീറ്റർ ചുറ്റളവിൽ സ്ഥിതിചെയ്യുന്ന ഈ ക്ഷേത്രങ്ങളിൽ കാൽനടയായി (ഇപ്പോൾ കാൽനടയായി ദർശനം നടത്തുന്നവർ വളരെ അപൂർവം.വാഹനങ്ങളിലാണ് ക്ഷേത്രങ്ങളിലേക്ക് വരുന്നത്. കൂടുതലും ഇരുചക്ര വാഹനങ്ങൾ. അനിയന്ത്രിതമായ തിരക്ക് കാരണം ഈ ക്ഷേത്രങ്ങൾക്ക് ഒരു കിലോമീറ്റർ ദൂരെ വാഹനങ്ങൾ തടയുന്നതിനാൽ അത്രയും ദൂരം ഭക്തർക്ക് നടക്കേണ്ടി വരും).
ദർശനം നടത്തുന്നതാണ്‌ വഴിപാട്.
ഒരാഴ്ച വ്രതം നോറ്റശേഷമാണ്‌ വഴിപാട് സമർപ്പിക്കുന്നത്.
ശിവരാത്രി ദിവസത്തിന്റെ തലേ ദിവസം വൈകുന്നേരം താമ്രപർണ്ണി നദിയിൽ കുളിച്ചശേഷം തിരുമല ക്ഷേത്രത്തിൽ നിന്നും ആരംഭിക്കുന്ന ഓട്ടം ശിവരാത്രി ദിവസം വൈകുന്നേരത്തോടു കൂടി തിരുനട്ടാലം ക്ഷേത്രത്തിൽ അവസാനിക്കുന്നു.
കാവി വസ്ത്രം, തുളസിമാല എന്നിവ അണിഞ്ഞ് കൈകളിൽ വിശറിയും ഭസ്മ സഞ്ചിയും  കൊണ്ടാണ്‌ ഭക്തർ ഈ ദർശനം നടത്തുന്നത്.
ശിവക്ഷേത്രങ്ങളിലേക്കാണ്‌ യാത്രയെങ്കിലും ഗോവിന്ദാ....
ഗോപാലാ....
എന്നീ വൈഷ്ണവമന്ത്രങ്ങളാണ്‌ ഇവർ  ഉരുവിടുന്നത്.
അതിനാൽ ഇവർ ഗോവിന്ദന്മാർ എന്ന പേരിലും  അറിയപ്പെടുന്നു.
കുറിപ്പുകൾ ൧ ചാലയം എന്നത്, ശിവാലയം എന്നതിന്റെ തത്ഭവമാണെന്നു കരുതുന്നു.
അവലംബം ↑ http://malayalam.webdunia.com/miscellaneous/special08/shivaratri/0803/04/1080304071_1.htm വെബ് ദുനിയായിൽ നിന്നും] ശേഖരിച്ചത് 2010 ഫെബ്രുവരി 9 1 2 3 {{ cite book }} : Check date values in: | accessdate= ( help )
ലൂഥർ ബർബാങ്ക് Burbank birthplace in Lancaster, Massachusetts
ലൂഥർ ബർബാങ്ക് (March 7, 1849 – April 11, 1926) അമേരിക്കക്കാരനായ സസ്യശാസ്ത്രജ്ഞനും ഉദ്യാനവിജ്ഞാനിയും കൃഷിശാസ്ത്രത്തിന്റെ ആദ്യകാലതുടക്കക്കാരനുമാണ്.
55 വർഷത്തെ അദ്ദേഹത്തിന്റെ ഔദ്യോഗികജീവിതത്തിൽ 800 വ്യത്യസ്തമായ സസ്യ ഇനങ്ങളെ രൂപപ്പെടുത്തിയെടുത്തു.
ബർബാങ്ക് രൂപപ്പെടുത്തിയ സസ്യ ഇനങ്ങളിൽ, പഴവർഗ്ഗങ്ങൾ, പൂക്കൾ, ധാന്യങ്ങൾ, പുൽവർഗ്ഗങ്ങൾ, പച്ചക്കറികൾ തുടങ്ങിയവ ഉൾപ്പെടുന്നു.
അദ്ദേഹം കാലിത്തീറ്റയ്ക്കായി ഒരുതരം മുള്ളില്ലാത്ത കള്ളിച്ചെടിയെയും പ്ലംകോട്ട് എന്ന പഴവർഗ്ഗത്തെയും വികസിപ്പിച്ചെടുത്തു.
ബർബാങ്ക് ഏറ്റവും വിജയകരമായി വികസിപ്പിച്ച ഇനങ്ങളാണ്, ഷസ്ത ഡെയ്സി, ഫയർ പോപ്പി, ജൂലൈ എൽബെർട പീച്ച്, സാന്താ റോസ പ്ലം, ഫ്ലേമിങ് ഗോൾഡ് നെക്ടറൈൻ, വിക്സൺ പ്ലം, ഫ്രീസ്റ്റോൺ പീച്ച്, വൈറ്റ് ബ്ലാക്ക്ബെറി എന്നിവ.
റസ്സറ്റ് ബർബാങ്ക് ഉരുളക്കിഴങ്ങ് ഇതിലൊന്നാണ്.
ഈ ഉരുളക്കിഴങ്ങ് ഇന്നും ലോകവ്യാപകമായി ഉപയൊഗിച്ചുവരുന്നുണ്ട്.
യഥാർഥത്തിൽ, അയർലന്റിലെ ഉരുളക്കിഴങ്ങ് ക്ഷാമം ചെറുക്കാനാണ് ഇതു വികസിപ്പിച്ചത്.
അന്ന് യൂറോപ്പിലൊട്ടാകെ, ബ്ലൈറ്റ് രോഗം കാരണം ഉരുളക്കിഴങ്ങ് ഏതാണ്ട് നാമാവശേഷമായി.
എന്നാൽ അയർലന്റുകാർ ഉരുളക്കിഴങ്ങിനെ കൂടുതലായി ആശ്രയിച്ചതിനാലാണ് ഈ രോഗം മൂലം ഉരുളക്കിഴങ്ങ് അവിടെ നശിച്ചപ്പോൾ വൻ ക്ഷാമം മൂലം ആളകൾ പട്ടിണികിടന്നു മരിക്കാനിടയായത്.
ലൂപ്പ് ലപേട്ട
ആകാശ് ഭാട്ടിയ സംവിധാനം ചെയ്ത് 2022 ൽ പുറത്തിറങ്ങിയ ഹിന്ദി ഭാഷാ കോമഡി ത്രില്ലർ ചിത്രമാണ് ലൂപ്പ് ലപേട്ട .
സോണി പിക്‌ചേഴ്‌സ് ഫിലിംസ് ഇന്ത്യ, എലിപ്‌സിസ് എന്റർടൈൻമെന്റ്, ആയുഷ് മഹേശ്വരി എന്നിവർ സംയുക്തമായാണ് ഈ ചിത്രം നിർമ്മിച്ചത്.
തപ്‌സി പന്നു , താഹിർ രാജ് ഭാസിൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്.
ജർമ്മൻ ചിത്രമായ റൺ ലോല റണ്ണിന്റെ ഔദ്യോഗിക ഇന്ത്യൻ പതിപ്പാണ് ഈ ചിത്രം.
ചിത്രം 2022 ഫെബ്രുവരി 4 ന് നെറ്റ്ഫ്ലിക്സിൽ പ്രദർശിപ്പിച്ചു.
കാൽമുട്ടിനേറ്റ പരുക്ക് മൂലം കരിയർ നശിച്ച ഒരു മികച്ച ട്രാക്ക് ആൻഡ് ഫീൽഡ് അത്‌ലറ്റാണ് സാവിനി ബോർകർ "സാവി".
ആശുപത്രിയിൽ ശസ്ത്രക്രിയ കഴിഞ്ഞ് സുഖം പ്രാപിക്കുന്നതിനിടയിൽ, അവൾ ആത്മഹത്യ ചെയ്യാൻ തീരുമാനിക്കുന്നു, എന്നാൽ സത്യജിത്ത് ആ ആത്മഹത്യ തടഞ്ഞു.
അവർ തമ്മിൽ പ്രണയത്തിലാകുകയും ഒരുമിച്ച് താമസിക്കാനാരംഭിക്കുകയും ചെയ്യുന്നു.
എന്നാൽ അത് സവിയുടെ പിതാവ് അതുൽ അംഗീകരിക്കുന്നില്ല.
ഒരു ദിവസം, ഒരു വിലാസത്തിൽ ഒരു പാക്കേജ് (മയക്കുമരുന്ന് എന്ന് സൂചിപ്പിക്കപ്പെടുന്നു) എത്തിച്ച് 80 മിനിറ്റിനുള്ളിൽ ₹ 5,000,000 വാങ്ങിവരാൻ  ബോസ് വിക്ടർ സത്യയെ ചുമതലപ്പെടുത്തുന്നു.
സത്യ പാക്കേജ് കൊടുക്കുകയും പണം വാങ്ങുകയും ചെയ്യുന്നു.
ഈ പണവുമായി ചൂതാട്ടം നടത്താൻ സത്യ തീരുമാനിക്കുന്നു.
അതിനായി ഒരു കാസിനോയിലേക്ക് പോകുമ്പോൾ ബസിൽ വച്ച് പണമടങ്ങിയ ബാഗ് നഷ്ടപ്പെടുകയും ചെയ്യുന്നു.
വിക്ടറിന്റെ പണം തിരികെ നൽകിയില്ലെങ്കിൽ തന്റെ ജീവൻ അപകടത്തിലാണെന്ന് മനസ്സിലാക്കിയ സത്യ പരിഭ്രാന്തിയോടെ സാവിയെ വിളിച്ചു.
താൻ ഗർഭിണിയാണെന്നറിഞ്ഞ സാവി, അച്ഛനോട് പണം ചോദിക്കാൻ തീരുമാനിക്കുന്നു.
അഭിനേതാക്കൾ സവിന ബോർക്കർ അഥവാ സവി - തപ്‌സി പന്നു സത്യജീത് അഥവാ സത്യ - താഹിർ രാജ് ഭാസിൻ വിക്ടർ - ദിബ്യേന്ദു ഭട്ടാചാര്യ ജൂലിയ - ശ്രേയ ധന്വന്തരി ശ്രീ മാമലേഷ് ചരൺ ചദ്ദാജി - രാജേന്ദ്ര ചൗള അതുൽ ബോർക്കർ - കെ സി ശങ്കർ അപ്പു -മണിക് പാപ്‌നേജ ഗപ്പു -രാഘവ് രാജ് കക്കർ ഡേവിഡ് കൊളാക്കോ - ഭൂപേഷ് ബന്ദേക്കർ ജേക്കബ് - സമീർ കെവിൻ റോയ് റോബർട്ട് - അലിസ്റ്റാർ ബെന്നിസ് യഷ് - വരുൺ പാണ്ഡെ ചിത്രീകരണം
ചിത്രത്തിന്റെ പ്രധാന ചിത്രീകരണം 2020 നവംബറിൽ ആരംഭിച്ച് ഫെബ്രുവരിയിൽ അവസാനിച്ചു.
യഷ് ഖന്നയും സൗമിത് ദേശ്പാണ്ഡെയുമാണ് ചിത്രീകരണത്തിന്റെ മുഴുവൻ ഛായാഗ്രഹണം നിർവ്വഹിച്ചത്.
സിദ്ധാന്ത് മാഗോ, മായങ്ക് മെഹ്‌റ, സന്താനു ഘട്ടക്, രാഹുൽ പൈസ്, നരിമാൻ ഖംബത എന്നിവർ ചേർന്നാണ് ഈ ചിത്രത്തിലെ ഗാനങ്ങൾക്ക് ഈണം പകർന്നിരിക്കുന്നത്.
സിദ്ധാന്ത് മാഗോ, സന്താനു ഘട്ടക്, സിദ്ധാന്ത് കൗശൽ എന്നിവരാണ് ഗാനരചയിതാക്കൾ.
പശ്ചാത്തലസംഗീതം ഒരുക്കിയിരിക്കുന്നത് രാഹുൽ പൈസും നരിമാൻ ഖംബതയുമാണ് (ദി ജാംറൂം).
സംഗീത ട്രാക്ക് # ഗാനം പാടിയവർ ദൈർഘ്യം 1.
"ലൂപ് ലപേട്ട" ജയ് ആനന്ദ്, സിദ്ധാന്ത മാംഗോ 3:47 2.
"ബേഖറാർ" (ഡ്യുവറ്റ്) റോൺകിനി ഗുപ്ത, രാഘവ് കൗശിക് 3:55 3.
"നിർവാണ" ഹർഷൽ വ്യാസ് 3:04 4.
"തേരാ മേരാ" ശ്രവി യാദവ് 3:20 5.
"ബേഖറാർ" (സ്ത്രീ പാടിയത്) റോൺകിനി ഗുപ്ത 3:55 ആകെ ദൈർഘ്യം: 18:01 അവലംബങ്ങൾ പുറത്തേക്കുള്ള കണ്ണികൾ ലൂപ്പ് ലപേട്ട ഇന്റർനെറ്റ് മൂവി ഡാറ്റാബേസിൽ ലൂപ്പ് ലപേട്ട ബോളിവുഡ് ഹംഗാമയിൽ നിന്നും
ലൂബ റോബിൻ ഗോൾഡ്സ്മിത്ത് ഇംഗ്ലീഷ് വിലാസം https://ml.wikipedia.org/wiki/Luba_Robin_Goldsmith
ലൂബ റോബിൻ ഗോൾഡ്സ്മിത്ത് (ജീവിതകാലം: ജനുവരി 17, 1879 - ഒക്ടോബർ 7, 1931) പെൻസിൽവാനിയയിലെ പിറ്റ്സ്ബർഗ് ആസ്ഥാനമായി പ്രവർത്തിച്ചിരുന്ന ഒരു അമേരിക്കൻ ഫിസിഷ്യനും ക്ലബ് വനിതയുമായിരുന്നു.
നതാനിയൽ റോബിന്റെയും ബിയാട്രിസ് മലാമദ് റോബിന്റെയും മകളായി ഉക്രെയ്നിലെ ഉമാനിലാണ് (അന്ന് റഷ്യൻ സാമ്രാജ്യത്തിൽ ) ലൂബ നതാലിയ റോബിൻ ജനിച്ചത്.
കൗമാരപ്രായത്തിൽ മാതാപിതാക്കളോടൊപ്പം അമേരിക്കയിലേക്ക് മാറിയ അവൾ പെൻസിൽവാനിയയിലെ പിറ്റ്സ്ബർഗിലെ ഹൈസ്കൂളിൽ ചേർന്നു.
യൂണിവേഴ്സിറ്റി ഓഫ് പിറ്റ്സ്ബർഗ് സ്കൂൾ ഓഫ് മെഡിസിനിൽ പ്രവേശനം നേടിയ ആദ്യ വനിതയായിരുന്നു അവർ, അവിടെ 1902-ൽ തൻറെ മെഡിക്കൽ ബിരുദം പൂർത്തിയാക്കി.
പെൻസിൽവാനിയ യൂണിവേഴ്സിറ്റിയിലും വിദേശത്ത് വിയന്നയിലും ബെർലിനിലും അവർ ഉപരി പഠനം നടത്തി.
പിറ്റ്സ്ബർഗിൽ 1903 മുതൽ 1905 വരെ നഗരത്തിലെ പാട്ടസ്വത്തുകളുടെ  ഇൻസ്പെക്ടറായിരുന്ന അവർ, നഗര ജലവിതരണം മെച്ചപ്പെടുത്തുന്നതിനായി പ്രവർത്തിച്ചു.
1911-ൽ, പിറ്റ്‌സ്‌ബർഗിൽ സൗജന്യ സ്‌കൂൾ ഉച്ചഭക്ഷണം പ്രോത്സാഹിപ്പിക്കുന്നതിനും സ്‌കൂൾ അടുക്കളകൾ നിർമ്മിക്കുന്നതിനുമുള്ള ഒരു കമ്മിറ്റിക്ക് നേതൃത്വം നൽകി.
യുണൈറ്റഡ് സ്റ്റേറ്റ്സ് പബ്ലിക് ഹെൽത്ത് അഡ്വൈസറി കമ്മിറ്റിയുടെയും നാഷണൽ കൗൺസിൽ ഓഫ് ജൂയിഷ് വുമണിന്റെ പബ്ലിക് ഹെൽത്ത് കമ്മിറ്റിയുടെയും അധ്യക്ഷയായിരുന്നു അവർ.
1922-ൽ യുണൈറ്റഡ് സ്റ്റേറ്റ്സ് പബ്ലിക് ഹെൽത്ത് സർവീസിന്റെ വനിതാ ഉപദേശക സമിതിയിലേക്ക് അവർ നിയമിതയായി.
1915 മുതൽ 1919 വരെയുള്ള കാലഘട്ടത്തിൽ പിറ്റ്സ്ബർഗ് സർവകലാശാലയിൽ വനിതകളുടെ മെഡിക്കൽ ഉപദേഷ്ടാവായിരുന്നു അവർ.
പിറ്റ്സ്ബർഗ് സർവകലാശാലയിലും കാർണഗീ ഇൻസ്റ്റിറ്റ്യൂട്ട് ഓഫ് ടെക്നോളജിയിലും അവർ അദ്ധ്യയനം നടത്തി.
പിറ്റ്സ്ബർഗിലെ  വുമൺസ് മെഡിക്കൽ സൊസൈറ്റി പ്രസിഡന്റായിരുന്ന അവർ കൂടാതെ വിമൻസ് നാഷണൽ മെഡിക്കൽ സൊസൈറ്റി, അമേരിക്കൻ അസോസിയേഷൻ ഓഫ് യൂണിവേഴ്സിറ്റി വിമൻ, വിമൻസ് ഇന്റർനാഷണൽ ലീഗ് ഫോർ പീസ് ആൻഡ് ഫ്രീഡം എന്നിവയിൽ അംഗത്വം വഹിച്ചിരുന്നു.
1905-ൽ ലൂബ റോബിൻ സഹ ഡോക്ടർ മിൽട്ടൺ ഗോൾഡ്സ്മിത്തിനെ വിവാഹം കഴിച്ചു.
അവർക്ക് നോർമൻ, ആൽബർട്ട് എന്നീ രണ്ട് ആൺമക്കളുണ്ടായിരുന്നു.
ലൂബ റോബിൻ ഗോൾഡ്‌സ്മിത്ത് 1931-ൽ, 52-ആം വയസ്സിൽ, ക്യാൻസർ ചികിത്സയ്ക്കായി മയോ ക്ലിനിക്കിൽ പ്രവേശിപ്പിക്കപ്പെടുകയും ഒരു ശസ്ത്രക്രിയയ്ക്ക് ശേഷം മരണമടയുകയും ചെയ്തു.
1932 മുതൽ, പിറ്റ്സ്ബർഗ് സർവകലാശാലയിൽ അവരുടെ പേരിൽ ഒരു മെഡിക്കൽ സ്കോളർഷിപ്പ് നൽകുന്നുണ്ട്.
അവലംബം ↑ Julius Schwartz, Solomon Aaron Kaye, John Simons.
, Who's Who in American Jewry, Volume 1 (Jewish Biographical Bureau 1926): 213-214.
↑ Corrine Azen Krause, "Luba Robin Goldsmith" Jewish Women's Archive .
↑ "Memorial Ward to be Dedicated" Pittsburgh Press (May 29, 1932): 22.
via Newspapers.com ↑ "Penny Lunches for School Children" The Gazette Times , Pittsburgh (January 2, 1911): 1.
via Newspapers.com ↑ Luba R. Goldsmith, "Knowledge and Health" The Jewish Woman (April 1922): 11.
↑ "Receives Federal Appointment" The Jewish Woman (December 1922): 21.
↑ "Health Service for Women" Report of the Chancellor to the Board of Trustees (University of Pittsburgh 1916): 214.
↑ Ruth Ayers, "Dies of Disease She Fought Years" Pittsburgh Press (October 8, 1931): 23.
via Newspapers.com ↑ "Memorial Ward to be Dedicated" Pittsburgh Press (May 29, 1932): 22.
via Newspapers.com ↑ Barbara Burstin, Jewish Pittsburgh (Arcadia Publishing 2015): 32.
ISBN 9781439651377
ലൂബി ഇംഗ്ലീഷ് വിലാസം https://ml.wikipedia.org/wiki/Flacourtia_jangomas
ലൂബി എന്ന മരത്തിലുണ്ടാകുന്ന കായയെ ലൂബിക്ക ( ഇംഗ്ലീഷ് : Indian coffee plum ) എന്നു പറയുന്നു.
( ശാസ്ത്രീയനാമം : Flacourtia jangomas ) (flacourtia inermis).
ൡബിക്ക (ലൂബിക്ക), ലൂവിക്ക, ചീമനെല്ലിക്ക, ശീമനെല്ലിക്ക, വൗഷാപ്പുളി, ചുവന്ന നെല്ലിക്ക, ഓലോലിക്ക, ലൗലോലിക്ക, ലോലോലിക്ക ൠബിക്ക(റൂബിക്ക), ളൂബിക്ക, ഗ്ലോബക്ക, ഗ്ലൂബിക്ക, ഡബ്ലോലിക്ക, ഡബിളിക്ക, ഡ്യൂപ്ലിക്ക, റൂളി പുളിക്ക, റൂപ്ലിക്ക, സ്വീറ്റ് ലൂബി എന്നിങ്ങനെ ധാരാളം പേരുകളിൽ അറിയപ്പെടുന്നു.
പഴവർഗ്ഗത്തിൽ ഉൾപ്പെടുന്ന ലൂബിക്ക മൂപ്പെത്തുന്നതിന് മുൻപ് പച്ച നിറവും പഴുക്കുമ്പോൾ ചുവന്ന നിറവുമാണ്.
പച്ച കായകൾക്ക് പുളി രസമാണിതിനെങ്കിലും നന്നായി പഴുത്ത ലൂബിക്കക്ക് അല്പം മധുരവും ഉണ്ടാകും.
പഴുത്തു ചുവന്ന സ്വീറ്റ് ലൂബി മധുരവും ചെറുതായി കാപ്പിയുടെ രുചിയുമുള്ളതാണ്.
ലൂബിക്കയുടെ ഉൾഭാഗത്തായി വളരെ ചെറിയ കുരുക്കളും ഉണ്ടാകും.
വിത്ത്‌ വഴിയും കമ്പ്നട്ടും പതി വെച്ചും പുതിയ തൈകൾ ഉത്പാദിപ്പിക്കുന്നു.
വിത്ത്‌ വഴി  നാലോ അഞ്ചോ വർഷം കഴിഞ്ഞാൽ ലൂബി കായ്ക്കുകയും നാല്പതോ അമ്പതോ വർഷം ആയുസ്സും കണ്ടുവരുന്നു.
ചെറിയ മരമെന്ന ഗണത്തിൽ ഉൾപ്പെടുന്ന ലൂബി ഒരു വീട്ടുമരമായിട്ടാണ് വളർത്തുന്നത്.
വാണിജ്യാടിസ്ഥാനത്തിൽ കൃഷി ചെയ്യുന്നതായി കാണുന്നില്ല.
കേരളത്തിൽ പല പൊതുവിടങ്ങളിലും ഇവ കാണാവുന്നതാണ്.
ഒരു ചെറിയ തണൽ വൃക്ഷമെന്ന നിലയിലും ഫല വൃക്ഷമെന്ന നിലയിലും സ്വീറ്റ് ലൂബി വളർത്താറുണ്ട്.
ചെറിയ കായ ഉണ്ടാകുന്ന മരമാണ്‌ ലൂബി.
പുളിരസമുള്ളതിനാൽ ഉപ്പ് കൂട്ടി ലൂബിക്ക തിന്നാറുണ്ട്.
മൂപ്പെത്തിയ ലൂബിക്ക ഉപ്പും പച്ചമുളകും ചേർത്ത് ചതച്ച് വെളിച്ചെണ്ണ ഒഴിച്ച് ലൂബിക്ക ചമ്മന്തി ഉണ്ടാക്കാറുണ്ട്.
ഉപ്പിലിട്ട ലൂബിക്കയും പച്ചമുളകും കൂട്ടിയരച്ച് ചമ്മന്തിയാക്കാനും പറ്റിയതാണ്.
പുളിരസം കൂടുതലുള്ളതുകൊണ്ട് അച്ചാർ ഇടാനും നന്നായി പഴുത്ത പാകത്തിലുള്ളതുകൊണ്ട് ജാം ഉണ്ടാക്കാനും ഉപയോഗിക്കാം.
മീൻ കറികളിൽ പുളിരസത്തിനുവേണ്ടി ലൂബിക്ക ഉപയോഗിക്കുന്നതും കാണാറുണ്ട്.
നന്നായി പഴുത്തു മധുരവും കാപ്പിയുടെ രുചിയുമുള്ള കായകൾ സ്വാദിഷ്ഠവും പോഷക സമൃദ്ധവുമാണ്.
ഇവ ചുവന്ന നിറത്തിൽ കാണപ്പെടുന്നു.
ചിത്രശാല ലൂബിയിലകൾ - ഇളം ഇലകളും കേരളത്തിൽ കാണുന്ന ലൂബിക്ക ലൗലോലിക്ക ലൂബിക്ക - മൂക്കാത്തത് ലൂബി മരം ലൂബി മരം ലൂബിയിലകൾ ലൂബിക്ക പഴുത്തത് .
ലൂബി പൂവും കായും അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Flacourtia jangomas എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Flacourtia jangomas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലൂബ്രിക്കന്റ് ജെല്ലി
മെഡിക്കൽ ആവശ്യങ്ങൾക്കോ ലൈംഗികമായി ബന്ധപ്പെടുമ്പോഴോ വഴുവഴുപ്പ് ലഭിക്കാൻ വേണ്ടി ഉപയോഗിക്കുന്ന ഒരു വസ്തുവാണ് ലൂബ്രിക്കന്റ് ജെല്ലി (Lubricant gelly) . 'പേഴ്‌സണൽ ലൂബ്രിക്കന്റ്' എന്ന വിഭാഗത്തിൽ വരുന്ന ഇവ സാധാരണ ഗതിയിൽ 'ലൂബ്, ജൽ' എന്നി പേരുകളിൽ അറിയപ്പെടുന്നു.
ഉദാഹരണം കെവൈ ജെല്ലി, ഡ്യുറക്സ് തുടങ്ങിയവ.
കത്തിറ്റർ ഇടുന്നത് പോലെയുള്ള പല മെഡിക്കൽ ആവശ്യങ്ങൾക്കും ഇവ ഉപയോഗിക്കാറുണ്ട്.
എന്നാൽ ഇതേപറ്റിയുള്ള ശാസ്ത്രീയമായ അവബോധം ആളുകൾക്ക് കുറവാണ് എന്ന്‌ പറയാം.
45/50/55 വയസിലെത്തിയ ആർത്തവവിരാമം സംഭവിച്ച സ്ത്രീകളിൽ ഈസ്ട്രജൻ ഉത്പാദനത്തിലെ കുറവ് കാരണം യോനിയുടെ ഉൽത്തൊലി വരണ്ടും നേർത്തും  കാണപ്പെടാറുണ്ട്.
നിങ്ങളുടെ ഡോക്ടറോടോ ഫാർമസിസ്റ്റിനോടോ ആരോഗ്യ പ്രവർത്തകരോടൊ ഇക്കാര്യങ്ങൾ ചോദിച്ചു മനസിലാക്കാവുന്നതാണ്.
വിവിധ തരങ്ങൾ, ലഭ്യത
എണ്ണ അടങ്ങിയ സ്നേഹകങ്ങൾ ബാത്ത് ടാബ്ബിലും മറ്റും ബന്ധത്തിൽ ഏർപ്പെടുമ്പോൾ ഉപയോഗിക്കാവുന്നതാണ്.
ലൂത്ത് നബി ഇംഗ്ലീഷ് വിലാസം https://ml.wikipedia.org/wiki/Islamic_view_of_Lot
ലൂത്ത് .
( അറബി : لوط ‬ )(Eng: Lut ) കാലഘട്ടം 1900 BC?
ഖുർആനിലും ബൈബിളിലും ചരിത്രം വിവരിക്കുന്നു.
ഇബ്റാഹീമി(അ)ന്റെ സഹോദര പുത്രനാണ് ലൂത്ത്(അ).
ഖുർആൻ 7:80-84, 26:160-173, 29:28-30, 11:77-81, 15:57-77 സൂക്തങ്ങളിലൂടെ ലൂത്ത് നബിയുടെ ചരിത്രം വിവരിക്കുന്നുണ്ട്.
ബൈബിളിൽ ഇദ്ദേഹത്തെ ലോത്ത് (Lot) എന്നു പരാമർശിക്കപ്പെടുന്നു.
നിയോഗലക്ഷ്യം
ദൈവത്തിന് കീഴ് വണങ്ങി ജീവിക്കുക 2.
സ്വവർഗ്ഗഭോഗം എന്ന ലൈംഗികരാതകത്വം അവസാനിപ്പിക്കുക.
ദൈവത്തിൻറെ രക്ഷാ-ശിക്ഷകളെ ഓർമ്മപ്പെടുത്തുക ഖുർആനിലെ അവലംബം
ഖുർആനിൽ 27 സ്ഥലത്ത് ലൂത്ത് എന്ന നാമം പരാമർശിക്കുന്നുണ്ട്.
ശ്രദ്ധേയമായ വിവരണങ്ങൾ താഴെ കൊടുക്കുന്നു.
പ്രവാചകൻ: [ ഖുറാൻ 26:161 ] , [ ഖുറാൻ 7:80 ] , [ ഖുറാൻ 15:67 ] , [ ഖുറാൻ 26:160 ] , [ ഖുറാൻ 29:28 ] മാലാഖയുടെ ആഗമനം: [ ഖുറാൻ 11:77 ] , [ ഖുറാൻ 15:61 ] സൊദോം സമൂഹത്തിൻറെ നാശം: [ ഖുറാൻ 11:82 ] , [ ഖുറാൻ 26:169 ] , [ ഖുറാൻ 27:54 ] ലൂത്തിൻറെ ഭാര്യ: [ ഖുറാൻ 11:81 ] , [ ഖുറാൻ 15:60 ] , [ ഖുറാൻ 29:32 ] ലൂത്തിനെ രക്ഷപ്പെടുത്തി: [ ഖുറാൻ 37:133 ] , [ ഖുറാൻ 54:35 ]
ലൂഥറനിസം ഇംഗ്ലീഷ് വിലാസം https://ml.wikipedia.org/wiki/Lutheranism ലൂഥറൻ സഭയുടെ ചിഹ്നം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പാശ്ചാത്യ ക്രിസ്തുമതത്തിന്റെ പ്രധാന ശാഖയാണ് ലൂഥറനിസം .
പതിനാറാം നൂറ്റാണ്ടിൽ യൂറോപ്പിലെ ക്രിസ്തുമത വിശ്വാസികളുടെ ഇടയിൽ നടന്ന പ്രൊട്ടസ്റ്റന്റ് നവീകരണത്തിന് നേതൃത്വം വഹിച്ച മാർട്ടിൻ ലൂഥറുടെ പാതയാണ് ലൂഥറൻ സഭ പിന്തുടരുന്നത്.
കത്തോലിക്കാ സഭയും ലൂഥറൻ സഭയും തമ്മിലുള്ള ഭിന്നതകൾ രൂക്ഷമായത് 1521-ലായിരുന്നു.
ലൂഥറുടെ നവീകരണ പ്രവർത്തനങ്ങളെ ഔദ്യോഗികമായി എതിർത്ത കത്തോലിക്ക ലൂഥറുടെ അനുയായികൾക്കെതിരെ കടുത്ത നടപടികൾ എടുത്തതായിരുന്നു ഇതിനു കാരണം.
ലൂപ്പിങ് രോഗം
ലൂപ്പിങ് രോഗം (Louping-ill) ചെമ്മരിയാടുകളിൽ കാണുന്ന കടുത്ത ഒരു വൈറസ് സാംക്രമിക രോഗമാണ്.
പനി , പോസ്റ്റീരിയർ പക്ഷാഘാതം , അബോധാവസ്ഥ,മാന്ദ്യം,വിശപ്പില്ലായ്മ,വിറയൽ പേശിവലിച്ചിൽ എന്നിവയാണ് പ്രധാന ലക്ഷണങ്ങൾ.
മനുഷ്യരിൽ ഈ രോഗം വിരളമാണ്.
ഇക്സോഡസ് റൈസിനസ് ( പട്ടുണ്ണി ) എന്ന പരാദങ്ങളാണ് ഈ രോഗം പരത്തുന്നത്.
ഫ്ലാവിവൈറസ് കുടുബത്തിൽ പെടുന്ന ന്യൂറോട്രോപിക് വൈറസുകൾ ആണ് രോഗഹേതു.
വാക്സിൻ , പരാദങ്ങളെ നിയന്ത്രിക്കൽ, കീടനാശിനികൾ തളിക്കൽ 
എന്നിവ വഴി ഈ രോഗത്തെ നിയന്ത്രിക്കാം.
അവലംബം ↑ ജന്തുജന്യരോഗങ്ങൾ.
കേരള ഭാഷാ ഇസ്റ്റിറ്റ്യൂട്ട്.
പേജ് 98
ലൂബ
എ.ഡി. അഞ്ചാം നൂറ്റാണ്ടിൽ കോംഗോ മേഖലയിലേക്ക് കുടിയേറിയെത്തിയ ബാണ്ടു ഗോത്രമാണ് ലൂബ .
പടിഞ്ഞാറൻ കോംഗോയിലും കോംഗോ റിപ്പബ്ലിക്കിലെ സ്വയംഭരണപ്രദേശത്തുമാണ് ഇവർ ജീവിക്കുന്നത്.
ടിഷിലൂബ എന്നാണ് ഇവരുടെ ഭാഷയ്ക്ക് പേര്.
ഈ ദേശത്ത് 10-15 നൂറ്റാണ്ടുകളിൽ ശക്തമായിരുന്ന ലൂബ രാജ്യം ഇവരുടേതാണ്.
പിന്നീട് മറ്റ് ബാണ്ടു ഗോത്രങ്ങളുടെ ആക്രമണവും യൂറോപ്യൻ അധിനിവേശവും ഉണ്ടായതോടെ ലൂബ രാജ്യം തകർന്നു.
ലൂബകളിൽ ഭൂരിഭാഗം ഇന്ന് ക്രിസ്ത്യാനികളാണ്.
കൃഷി, കൊത്തുപണി എന്നിവയാണ് പ്രധാന തൊഴിലുകൾ.
ലൂപിൻ ലിമിറ്റഡ്
മുംബൈ അടിസ്ഥാനമായി പ്രവർത്തിക്കുന്ന, ഇതരദേശ വ്യാപകമായി വ്യവസായം നടത്തുന്ന ഒരു മരുന്നുനിർമ്മാണ കമ്പനി ആണ് ലൂപിൻ ലിമിറ്റഡ് .
വിപണി മൂല്യത്തിന്റെ അടിസ്ഥാനത്തിൽ ഇന്ത്യൻ  മരുന്നുനിർമ്മാണ കമ്പനികളിൽ രണ്ടാംസ്ഥാനത്ത് നില്ക്കുന്ന ലൂപിൻ ലിമിറ്റഡ് , ലോകവ്യാപകമായ ജെനറിക് മരുന്നു നിർമ്മാണ കമ്പനികളുടെ പട്ടികയിൽ 14-ആം സ്ഥാനത്താണ്.
ബിർള ഇൻസ്റ്റിറ്റ്യൂട്ട് ഓഫ്‌ ടെക്നോളജി ആന്റ്‌ സയൻസ്‌, പിലാനിയിൽ അസോസിയേറ്റ് പ്രൊഫസ്സർ ആയിരുന്ന ഡോ. ദേശ് ബന്ധു ഗുപ്താ 1968-ൽ ലൂപിൻ ലിമിറ്റഡ് സ്ഥാപിച്ചു.
ക്ഷയ രോഗത്തിനുള്ള മരുന്നു നിർമ്മാണത്തിൽ ലോകത്തിലെ മരുന്നുകമ്പനികളിൽ ഒന്നാം സ്ഥാനത്ത് എത്തിയ ലൂപിൻ, കാർഡിയോവാസ്കുലർ , ഡയബെറ്റോളജി , ആസ്മ , പീഡിയാട്രിക്സ് , സെൻട്രൽ നെർവസ് സിസ്റ്റം , ആന്റി ഇൻഫെക്ടീവ് എന്നീ മേഖലകളിലും പ്രാമുഖ്യം നിലനിർത്തുന്നു.
ഗവേഷണവും വികസനവും
ലൂപിൻ ലിമിറ്റഡിന്റെ ആഗോളതലത്തിലുള്ള ഗവേഷണ വികസന പ്രവർത്തനങ്ങൾ പൂനെയ്ക്കടുത്തുള്ള ലൂപിൻ റിസർച്ച്  പാർക്കിൽ 1200 ഓളം ശാസ്‌ത്രജ്ഞൻമാരുടെ കീഴിൽ നടന്നു കൊണ്ടിരിക്കുന്നു.
പ്രധാന ഗവേഷണ വികസന മേഖലകൾ: ജെനറിക്സ് റിസർച്ച് പ്രൊസസ്സ് റിസർച്ച് ഫാർമസ്യൂട്ടിക്കൽ റിസർച്ച് അഡ്വാൻസ്ഡ് ഡ്രഗ്ഗ് ഡെലിവറി സിസ്റ്റംസ് ഇന്റെലെക്ച്ച്വൽ പ്രോപേർട്ടി മാനേജ്മെന്റ് നോവൽ ഡ്രഗ്ഗ് ഡിസ്കവറി ആൻഡ്‌ ഡെവലപ്പ്മെന്റ് ബയോടെക്നോളജി റിസർച്ച് അവലംബം
വിനോദ് മേത്ത ഇംഗ്ലീഷ് വിലാസം https://ml.wikipedia.org/wiki/Vinod_mehta
മുതിർന്ന പ്രത്രപ്രവർത്തകനും ഔട്ട്‌ലുക്ക് മാസികയുടെ സ്ഥാപക എഡിറ്ററുമായിരുന്നു വിനോദ് മേത്ത (1942 - 8 മാർച്ച് 2015).
ഇന്ത്യ പോസ്റ്റ്, സൺഡേ ഒബ്‌സർവർ, ദ ഇൻഡിപെൻഡന്റ്, പയനിയർ എന്നീ പ്രസിദ്ധീകരണങ്ങൾ സ്ഥാപിക്കുന്നതിന് പിന്നിൽ പ്രവർത്തിച്ചു.
ഇന്ത്യാവിഭജനത്തിന് മുന്പ് വടക്കൻ പഞ്ചാബിന്റെ ഭാഗമായിരുന്ന റാവൽപിണ്ടിയിൽ 1942 മേയ് 31നാണ്  വിനോദ് മേത്ത ജനിച്ചത്.
മൂന്നു വയസുള്ളപ്പോൾ മേത്തയും കുടുംബവും ഇന്ത്യയിലേക്ക് കുടിയേറി.
ലക്‌നൗവിൽ സ്കൂൾ വിദ്യാഭ്യാസവും സർവകലാശാല പഠനവും പൂർത്തിയാക്കി.
പല ജോലികളും നോക്കിയ ശേഷം 1974ൽ പുരുഷന്മാർക്ക് വേണ്ടിയുള്ള മാഗസിനായ ഡെബോണെയറിന്റെ എഡിറ്റിംഗ് ജോലി ചെയ്തു.
1995ലാണ് മേത്ത ഔട്ട്‌ലുക്ക് സ്ഥാപിച്ചത്.
2012 ഫെബ്രുവരിയിൽ അദ്ദേഹം ഔട്ട്‌ലുക്കിന്റെ പത്രാധിപ സ്ഥാനം ഒഴി‌ഞ്ഞു.
തുടർന്ന് ഉപദേശകന്റെ സ്ഥാനം വഹിച്ചു.
സഞ്ജയ് ഗാന്ധിയുടേയും മീനാകുമാരിയുടേയും ജീവചരിത്രം തയ്യാറാക്കിയത് മേത്തയാണ്.
ഏറെ ശ്രദ്ധ നേടിയ 'ലക്‌നൗ ബോയ്' എന്ന പേരിൽ ആത്മകഥാംശമുള്ള ഓർമക്കുറിപ്പ് 2011ൽ മേത്ത പ്രസിദ്ധീകരിച്ചു.
മാദ്ധ്യമ പ്രവർത്തകയായ സുമിതാ പോളാണ് ഭാര്യ.
ശ്വാസകോശ സംബന്ധമായ അസുഖങ്ങളെ തുടർന്ന്‌ ഡൽഹിയിലെ എയിംസ്‌ ആശുപത്രിയിൽ 2015 മാർച്ച് 7 നു അന്തരിച്ചു.
കൃതികൾ ബോംബെ എ പ്രൈവറ്റ് വ്യൂ ദ സഞ്ചയ് സ്റ്റോറി മീനാകുമാരി മിസ്റ്റർ എഡിറ്റർ ഹൗ ക്ലോസ് ആർ യു ടു ദ പി.എം ലക്നൗ ബോയ് അവലംബം ↑ ↑ ↑ പുറം കണ്ണികൾ A review of Lucknow Boy Archived 2012-06-22 at the Wayback Machine .
Transcripts : The Radia Tapes contains all the leaked audio transcripts between Nira Radia and other high profile people
വിനോദ് റായ്
ഇന്ത്യയുടെ കംട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ (സിഎജി) എന്ന ഭരണഘടനാ പദവി വഹിച്ച ഉദ്യോഗസ്ഥനാണ് വിനോദ്‌ റായ്.
(ജനനം 1948 മെയ് 23).2008 ജനുവരി 7 ന് സിഎജി പദവി ഏറ്റെടുത്ത അദ്ദേഹം 2013 മെയ് 22 നാണ് വിരമിച്ചത്.
ഡെൽഹി സർവകലാശാലയിൽ നിന്ന് സാമ്പത്തികശാസ്ത്രം , ഹാർവാർഡ് സർവകലാശാലയിൽ നിന്ന് പൊതു ഭരണം എന്നീ വിഷയങ്ങളിൽ  ഇദ്ദേഹം ബിരുദാനന്തര ബിരുദം നേടിയിട്ടുണ്ട്.
ഇന്ത്യയിൽ ഏറെ ചർച്ചചെയ്യപ്പെട്ട നിരവധി അഴിമതിയുമായി ബന്ധപ്പെട്ട റിപ്പോർട്ടുകൾ പുറത്തുവിട്ട സിഎജി എന്ന നിലയിൽ ഏറെ മാധ്യമ ശ്രദ്ധേനേടിയ ഉദ്യോഗസ്ഥൻകൂടിയാണിദ്ദേഹം.
ഉത്തർപ്രദേശിലെ ഗാസിപൂർ എന്ന സ്ഥലത്താണ് ഇദ്ദേഹം ജനിച്ചത്.
രാജസ്ഥാനിലെ വിദ്യാനികേതൻ-ബിർല പബ്ലിക് സ്‌കൂളിൽ നിന്ന് പ്രാഥമിക വിദ്യാഭ്യാസവും ദെൽഹി സർവകലാശാലയുടെ കീഴിലെ ഹിന്ദു കോളേജിൽ നിന്ന് ബിരുദപഠനവും പൂർത്തിയാക്കി.
ദെൽഹി സർവകലാശാലയുടെ കീഴിലെ ദെൽഹി സ്‌കൂൾ ഓഫ് ഇക്കണോമിക്‌സിൽ നിന്ന് സാമ്പത്തിക ശാസ്ത്രത്തിലും അമേരിക്കയിലെ ഹാർവാർഡ് സർവകലാശാലയിൽ നിന്ന് പൊതുഭരണത്തിലും ബിരുദാനന്തര ബിരുദം നേടി.
മൂന്ന് കുട്ടികളുണ്ട്.
പ്രധാന കണക്ക് പരിശോധനകൾ 2ജി സ്‌പെക്ട്രം പങ്കുവെക്കൽ
ഇന്ത്യയിൽ ഏറെ പ്രമാദമായ 2ജി സ്‌പെക്ട്രം പങ്കുവെക്കലുമായി ബന്ധപ്പെട്ട റിപ്പോർട്ട് പുറത്തുകൊണ്ടുവന്നു.
റിപ്പോർട്ട് പ്രകാരം രാജ്യത്തിന് 176645 കോടി രൂപയുടെ(32ഡോളർ യുഎസ് ബില്യൺ) ആനുമാനികമായ നഷ്ടം കണക്കാക്കുന്നു.
അന്വേഷണ വകുപ്പായ സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ(സിബിഐ)2011 ഏപ്രിൽ രണ്ടിനാണ് ഇതിന്റെ ചാർജ് ഷീറ്റ് ഫയൽ ചെയ്തത്.30984.55 കോടി രൂപയുടെ നഷ്ടമാണ് സിബിഐ കണക്കാക്കിയത്.
കൽക്കരി കുംഭ കോണം ഡെൽഹി കോമൺവെൽത്ത് ഗെയിംസ് അഴിമതി സർക്കാറുമായുള്ള എതിർപ്പുകൾ
വിവിധ സംസ്ഥാന സർക്കാറുകളുടെയും കേന്ദ്രം ഭരിക്കുന്ന യുപിഎ സർക്കാറിന്റെയും ഛത്തീസ്ഖഢ്,ഗുജറാത്ത് എന്നിവിടങ്ങളിലെ ബിജെപി സംസ്ഥാന സർക്കാറുകളുടെയും നിരവധി തെറ്റായ നയങ്ങൾക്കെതിരെയും  തന്റെ കർത്തവ്യത്തിന്റെ ഭാഗമായി നിരവധി ചോദ്യങ്ങൾ ഉയർത്തിയിരുന്നു.2ജി സെപ്്ക്ട്രം അഴിമതി,2010 ലെ കോമൺവെൽത്ത് ഗെയിംസ് കുംഭകോണം തുടങ്ങിയവ വിഷയങ്ങളിൽ കേന്ദ്രസർക്കാറിനെ പ്രതികൂട്ടിലാക്കും വിധത്തിലായിരുന്നു ഇദ്ദേഹത്തിന്റെ വെളിപ്പെടുത്തൽ.
ഇക്കാരണങ്ങളാൽ നിരവധി തവണ ചില മന്ത്രിമാർ സിഎജിക്കെതിരെ രൂക്ഷമായി വിമർശനവും ഉന്നയിച്ചു.
അവാർഡുകളും അംഗീകാരവും വർഷം പേര് അവാർഡ് നൽകിയത്‌ Ref. 2012 ഈ ദശകത്തിലെ പൂർവ്വ വിദ്യാർഥി ഹിന്ദു കോളേജ്,ദെൽഹി സർവകലാശാല .
പത്മഭൂഷൻ പുരസ്കാരം - 2016 പുറം കണ്ണികൾ മെട്രോവാർത്ത കേരളകൗമുദി ↑